**Poldermann Júlia Óvoda Óvoda**

**ÓVODAVEZETŐI**

**PÁLYÁZAT**

**Pályáztató: Pályázó:**

**Jászjákóhalma Községi Önkormányzat Fejes Zsuzsanna**

**Készült: Jászjákóhalma,2018.július**

Pályázati Nyilatkozat

Alulírott, Fejes Zsuzsanna pályázatot nyújtok be a Közigazgatási és Igazságügyi Hivatal honlapján 2018.június 24-én megjelent, pályázati felhívás alapján a Poldermann Júlia Óvoda (5121 Jászjákóhalma,Fő út 54.) Óvodavezetői állására.

- Kijelentem, hogy a „ Közalkalmazottak jogállásáról szóló” 1992. évi XXXIII. Törvény 20/A§ alapján a magasabb vezetői állás betöltésére előírt, valamint a pályázati kiírásban szereplő feltételeknek megfelelek, és ennek igazolásait mellékelem.

- Nyilatkozom arról, hogy hozzájárulok a teljes pályázati anyagom, az eredetivel teljesen megegyező sokszorosításához, és továbbításához a döntéshozók és a véleményezők felé, a pályázat tartalma más személlyel közölhető.

- Hozzájárulok, hogy a pályázati anyagban foglalt személyes adatokat a pályázati eljárással összefüggésben kezelhessék.

* Kérem a pályázatom zárt ülésen való elbírálását.

 - Nyilatkozom, hogy vállalom a vagyonnyilatkozat tételi kötelezettséget.

Pályázatomhoz mellékelem a következőket:

 - Végzettségeket igazoló oklevelek másolatai

 - Erkölcsi bizonyítvány

Jászjákóhalma,2018.július 15.

Tisztelettel:

**A pályázat jogszabályi háttere**

* 2011. évi CXC. Nemzeti Köznevelés Törvény
* 20/2012. (VIII. 31.) EMMI rendelet a nevelési-oktatási intézmények működéséről
* 326/2013 (VIII.30) Korm rendelet
* 1992. évi XXXIII. törvény a Közalkalmazottak Jogállásáról (KJT)
* 1992. évi XXII törvény a Munka Törvénykönyvéről
* Óvodai Nevelés Országos Alapprogramja
* ENSZ által elfogadott egyezmény a gyermekek jogairól
* SNI gyermekek óvodai nevelésének irányelve 2/2005.(III.1.) OM rendelet
* 1997. évi XXXI. Tv a Gyermekek védelméről és a gyámügyi igazgatásról
* Jászjákóhalma Községi Önkormányzat képviselőtestületének az intézmény működésével kapcsolatos határozatai

# **TARTALOMJEGYZÉK**

[**TARTALOMJEGYZÉK** 4](#_Toc520658541)

[**1.Bevezetés** 5](#_Toc520658542)

[1.1. Szakirányú végzettségek 5](#_Toc520658543)

[**2. Helyzetelemzés** 6](#_Toc520658544)

[2.1. Természeti környezetünk 6](#_Toc520658545)

[2.2. Társadalmi környezetünk 6](#_Toc520658546)

[2.3. Személyi feltételek 6](#_Toc520658547)

[2.4. Tárgyi feltételek 7](#_Toc520658548)

[2.5. Gyermeklétszám 8](#_Toc520658549)

[2.6. Gyermekvédelmi tevékenység 8](#_Toc520658550)

[**3. Vezetői program** 9](#_Toc520658551)

[3.1. Szervezeti kultúra 9](#_Toc520658552)

[3.2. Humán erőforrás 9](#_Toc520658553)

[3.3. Pedagógiai folyamatok 10](#_Toc520658554)

[3.4.További célok, feladatok 11](#_Toc520658555)

[3.4.1. Rövid távú 11](#_Toc520658556)

[3.4.2. Közép távú 11](#_Toc520658557)

[3.4.3. Hosszú távú 12](#_Toc520658558)

[3.5. Külső kapcsolatrendszer 12](#_Toc520658559)

[3.5.1. Jászjákóhalma Község Önkormányzata 12](#_Toc520658560)

[3.5.2. Roma Nemzetiségi Önkormányzat 12](#_Toc520658561)

[3.5.3. Védőnő, orvos, fogorvos, családsegítő 13](#_Toc520658562)

[3.5.4. Községi Könyvtár Jászjákóhalma 13](#_Toc520658563)

[3.5.5. Családok, Szülői Szervezet 13](#_Toc520658564)

[3.5.6. IV. Béla Általános Iskola 14](#_Toc520658565)

[3.5.7. Pedagógiai Szakszolgálat 14](#_Toc520658566)

[3.5.8. Civil szervezetek 14](#_Toc520658567)

[3.6. Marketing 15](#_Toc520658568)

[**4. Záró gondolatok** 17](#_Toc520658569)

# **1.Bevezetés**

Jászjákóhalma az Alföld északi részén a Jászság központjában, Jászberénytől 6 km-re fekvő, közel 3000 lakosú település.

Itt születtem,ezen a településen jártam óvodába majd később itt végeztem az általános iskolát.

Édesanyám dajkaként dolgozott ezért is voltam olyan szerencsés, hogy kisgyermekkorom óta rengeteg időt tölthettem az óvodában.Ez idő alatt sok-sok óvó nénit, dajka nénit volt alkalmam megismerni.

A gyermekek, az óvoda,a benne dolgozó felnőttek meghatározó szerepet töltöttek be az életemben.

Közel 15 éve dolgozom ebben az intézményben, kezdetben mint óvodai dajka, később óvodapedagógus , 3. éve pedig óvodavezetői feladatokat látok el megbízással.

## 1.1.Szakirányú végzettségek

**Oklevelek**

2006-2009 Szent István Egyetem Óvodapedagógus szak

2016-2018 Eszterházy Károly Egyetem Közoktatási vezető és pedagógus

szakvizsgaszakirányú továbbképzési szak

**Bizonyítványok, Tanúsítványok**

1993. Pedagógiai asszisztens

2002. Gyermek-és ifjúságvédelmi felügyelő

2002. Gyógypedagógiai asszisztens

2014. Áldozatok nélkül – Konfliktusok hatékony kezelése és a mediálás

2015. Grassroots szervező

# **2.Helyzetelemzés**

## 2.1.Természeti környezetünk

Köznevelési intézményünk a Poldermann Júlia Óvoda a Tarna-patak közelében helyezkedik el, ami szép,zöld környezetet biztosít az épületeknek.

A telephelyi óvoda egy félreeső csendes utcában,míg a központi épület a Fő út mellett a IV.Béla Általános Iskola közvetlen közelében helyezkedik el.

Az óvoda elhelyezkedése igen kiemelt, nagyon jól megközelíthető helyen van, nem messze az induló és érkező buszok megállóitól megkönnyítve a munkába siető emberek utazását.

Az intézmények kedvező adottsága, kiváló lehetőségeket biztosít a környezettudatos nevelés megvalósítására.

## 2.2. Társadalmi környezetünk

Nevelésünk tartalmát színesíti a község kistelepülési formájából adódó társadalmi környezet. Községünkben kevés a munkalehetőség, ezért aszülők többsége ingázik, kis hányaduk mezőgazdasági és ipari vállalkozást folytat. Néhányan munkanélküliek, illetve alkalmi munkavállalók, vagy közmunkaprogramban vesznek részt.

## 2.3. Személyi feltételek

Jelenleg az óvodában 7 fő óvodapedagógus (ebből 1 fő gyakornok és 1fő megbízott intézményvezető), 1 fő kisegítő adminisztrátor, valamint5 fő pedagógiai munkát segítő(ebből 4 fő óvodai dajka és 1 fő pedagógiai asszisztens) látja el a feladatokat.

Óvodapedagógusaink, dajkáink a megfelelő szakképzettséggel rendelkeznek.

Pedagógus munkakörben dolgozók száma,beosztása,munkaköre, végzettsége, szakképzettsége

|  |  |  |  |
| --- | --- | --- | --- |
| **Létszám** | **Beosztás,munkakör** | **Végzettség** | **Szakképzettség** |
| 1 fő | Megbízott Óvodavezető óvodapedagógus | felsőfok | óvodapedagógus,szakvizsgázott pedagógus,közoktatási vezető |
| 1 fő | Óvodavezető helyettes óvodapedagógus | felsőfok | óvodapedagógus |
| 1 fő | Munkaközösség vezető óvodapedagógus | felsőfok | óvodapedagógus |
| 2 fő | Óvodapedagógus | felsőfok | óvodapedagógus |
| 1 fő | Óvodapedagógus | középfok | óvodapedagógus |
| 1 fő | Óvodapedagógus gyakornok | felsőfok | Tanító |

A nevelő-oktató munkát közvetlenül segítő munkakörben dolgozók száma, munkaköre,végzettsége,szakképzettsége

|  |  |  |  |
| --- | --- | --- | --- |
| **Létszám** | **Beosztás,munkakör** | **Végzettség** | **Szakképzettség** |
| 1 fő | Pedagógiai asszisztens | felsőfok | tanító |
| 4 fő | Óvodai dajka | alapfok, középfok | dajka |

## 2.4. Tárgyi feltételek

Az óvoda fennállásának 140.évfordulóját 2016-ban ünnepeltük. A tekintélyes kor és az idő múlása sajnos szemmel látható nyomokat hagyott az épületek külsején és belsején egyaránt. Ezért nagy örömünkre szolgált, amikor a 2017/2018-as nevelési évben Jászjákóhalma Község Önkormányzatának köszönhetően, az adósságkonszolidációban nem részesült települések támogatására kiírt pályázati pénzből, 60 millió forintból megújulhatott az óvodánk.

A felújítás keretében mindkét óvoda új tetőt és hőszigetelt külső vakolatot kapott. A gyerekek egészségének megőrzése érdekében pedig só szobák kerültek kialakításra.

Teljes villamos hálózat csere történt, illetve a Fő úti óvodában a gyermekmosdók és a konyha is megújulhatott.

Az önkormányzat ezenkívül saját forrásból fűtéskorszerűsítést hajtott végre mindkét épületben így elmondhatjuk, hogy épületeink megfelelő komforttal és felszereltséggel rendelkeznek.

A csoportszobák berendezése, bútorzata mindkét óvodában elfogadható,megfelelő mérete jól biztosítja a gyermeki tevékenység feltételeit.

Az utóbbi években fokozott hangsúlyt fektetünk az udvar korszerűsítésére, fejlesztésére.

Az óvoda mindkét udvarán az Európai Unió-s szabványnak megfelelő természetes anyagokból készült mozgás és szabadidő eszközök felállítására került sor.

Pályázatoknak, adományoknak és a pedagógusok innováció iránti érzékenységének köszönhetően intézményünkben folyamatosan bővülés fejlődik a pedagógiai munkát nagyban segítő IKT (információs és kommunikációs technológia).

Ésszerűen és tervezetten folyamatosan fejlődik tárgyi környezetünk.

## 2.5. Gyermeklétszám

Alapító okiratunk értelmében óvodánk férőhelye 120 fő.

Intézményünk nevelőmunkája jelenleg két épületben,2-2 csoportban összesen 103 gyermekkel folyik. Törekszünk a zsúfoltság, a szegregáció elkerülésére, az arányos létszámelosztásra.

|  |  |  |  |
| --- | --- | --- | --- |
| **Nevelési év** | **Gyermeklétszám (október 1.)** | **Tankötelesek** | **Iskolába menők** |
| 2015-2016 | 95 | 42 | 35 |
| 2016-2017 | 84 | 22 | 13 |
| 2017-2018 | 96 | 34 | 21 |

## 2.6. Gyermekvédelmi tevékenység

Az alapvető gyermekvédelmi feladatok ellátása minden óvodapedagógus kötelessége. Figyelemmel kísérik és kiszűrik a hátrányos helyzetű, illetve veszélyeztetett gyermekeket. A veszélyeztetettségre, gyermekbántalmazásra utaló jelek észlelésekor a dolgozóknak azonnali jelentési kötelezettségük van a gyermekvédelmi kapcsolattartó felé, aki jelzi ezt az óvodavezetőnek.

Az esélyteremtés, felzárkóztatás, hátránykompenzálás keretében kiemelten kezeljük az SNI, és halmozottan hátrányos helyzetű gyerekeket.

# **3. Vezetői program**

## 3.1.Szervezeti kultúra

Az óvoda teljes felnőtt-közössége modellként él, viselkedik a gyermekek között. Arra törekszem, hogy a nevelőközösség minden tagja azonos normákat valljon és azok szerint végezze munkáját.

A szervezeten belül olyan légkörtszeretnék létrehozni, amelyben a teljesítés, a magas követelményeknek való megfelelés a kívánatos. Valamint olyan belső kultúrát, amely az eredményeket ünnepeli, nem pedig a hiányosságokat szankcionálja.

Fontosnak tartom az igényes, kulturált kommunikációt, melyben helye van a humornak, vidámságnak.

Intézményi közösségünkben a tisztelet, az egymás munkájának tiszteletben tartása, elismerése és segítése a jellemző. Őszinte légkörű, kevés intrikával terheltek a mindennapjaink. A gyerekek feltétlen tiszteletben tartása számunkra a legfontosabb érték.

## 3.2.Humán erőforrás

Az országszerte jellemző óvodapedagógus hiány, a mi intézményünkben is nehézséget okoz.

Ennek ellenére a közösség összefogott, így senkire sem hárult aránytalan teher.

Igaz sikerült túlórakihatás nélkül megszervezni az éves munkát, viszont a következő nevelési évben 2 pedagógus is nyugdíjba fog vonulni.Aggodalomra ad okot, hogy a folyamatos álláshirdetések sorra nem hoznak eredményt.

Az elkövetkezőkben nagy kihívás lesz a személyi feltételek megteremtése.

## 3.3. Pedagógiai folyamatok

 *„A gyermeket tiszteletben kell fogadni, szeretetben kell nevelni és szabadságban kell elbocsájtani."*

 *Rudolf Steiner*

Helyi Pedagógiai Programunkban a környezeti nevelésselés az egészséges életmódra nevelésselkiemelten foglalkozunk.

Kiemelten kezeljük a szabad játék szerepét, az óvodapedagógus játékban való részvételét, szerepvállalását.

Hiszünk abban, hogy cselekvés közben a leghatékonyabb a világ megismerése, ezért változatos tevékenységek felkínálásával tervezetten, szervezetten adunk ehhez minden gyermek számára lehetőséget.

A természeti környezetünk adta lehetőségek rendkívül kedvezőek nevelésünk szempontjából is, hiszen ez által különböző kirándulások,séták,kiserdei túrák és egyéb mozgásos tevékenységek egyaránt tervezhetők kihasználva a zöldövezet előnyeit.

Óvodánk elnyerte és büszkén viseli a „Zöld óvoda” és a „Madárbarát óvoda” címet, ami nagy jelentőséggel bír a pedagógiai programunk megvalósítása és alkalmazása során.

A gyermekek környezettudatos magatartásának megalapozásáért és az egészséges, tiszta környezetünkért rendszeresen szervezünk elektronikai hulladékgyűjtést és részt veszünk a „TeSzedd” országos hulladékgyűjtő programban.

Állatvédő programokban is több alkalommal bizonyítottunk: „örökbe” fogadtunk a jászberényi állatkertben kispingvint, a gyöngyösi állatmenhelyen egy árva kutyust, törött szárnyú gólyát támogattunk a jászberényi Sas központban és minden évben részt veszünk a farmosi békamentő akcióban.

Óvodai nevelésünk gyermekközpontú, befogadó. Célja az, hogy elősegítse az óvodások sokoldalú, harmonikus fejlődését, a gyermekiszemélyiség kibontakozását, a hátrányok kiegyenlítését, az életkori és egyéni sajátosságok, és az eltérő fejlődési ütem figyelembevételével.

Minden gyermek számára biztosítjuk, hogy egyformán magas színvonalú és szeretetteljes nevelésben részesüljön. Továbbra sem kívánunk teret adni semmiféle előítélet kibontakozásának.

A sajátos nevelési igényű gyermekek fejlesztése gyógypedagógiai szakemberek által ellátott.

A különböző szolgáltatásokat (néptánc, hittan, ovifoci,kreatív csoport, gyermektánc) a szülők igényeire alapozzuk e mellett hagyományaink ápolására is nagy gondot fordítunk.

## 3.4.További célok, feladatok

### 3.4.1.Rövid távú

* Az intézményi dokumentumok felülvizsgálata, áttanulmányozása.
* Az óvodai hagyományok, jelesnapok tartalmának bővítése, színvonalának emelése.
* A közösségi feladattudat, akezdeményezőkészség, a véleményalkotás segítése.
* Az óvodai információáramlás zavartalan működése.
* Az óvoda honlapjának frissítése,színesítése.
* Az egészséges életmód megújító lehetőségeinek alkalmazása.
* Környezettudatos óvoda erősítése a belső környezetben.

### 3.4.2. Középtávú

* Tanösvény kialakítása.
* Az udvari betonfal átfestése színes meserészletekkel.
* A jelenlegi burkolat lecserélése a folyosókon.
* A jelenlegi burkolat lecserélése a csoportszobákban.
* Az elhasználódott,tönkrement műszaki cikkek,háztartási gépek lecserélése.
* Új falvédők felhelyezése.
* A folyosók falainak javítása, festése.
* A csoportszobák mesefalának elkészítése.
* Szakmai kompetencia erősítése, a nevelőtestület és az alkalmazotti közösségfolyamatos fejlődése.
* Pályázatokon való részvétel.
* Nyugodt, biztonságotnyújtó munkahelyi légkör fenntartása.
* Korszerű, hatékony éseredményes szakmai kapcsolatok működtetése.
* A digitális kultúra továbbfejlesztése.
* Pedagógusok önértékelése a Kézikönyv szempontsora alapján.
* Az intézmény kiemelkedő és fejlesztendő területeinek meghatározása.

### 3.4.3. Hosszútávú

* Szakmai publikálások, bemutatók tartása.
* A szakmai munka hatékonyságának fokozása, alkotó együttműködés.
* A rendelkezésre álló erőforrások hatékony és ésszerű felhasználása.
* Állandó innovatív légkör.
* KRESZ-park létrehozása.
* Árnyékoló felszerelése a homokozók fölé.
* ivókút kialakítása az udvarokon.
* Pályázati pénzből tornaszoba kialakítása.
* Előtető építése a térköves terasz fölé.
* Parkosítás.
* Az udvari játékeszközök alatt az ütéscsillapító homok lecserélése gumilapokra.

## 3.5. Külső kapcsolatrendszer

A „külső” kapcsolatok folyamatos bővítését, a meglévők ápolását az óvoda, és az óvodás gyermekek érdekében az egyik legfontosabb vezetői feladatomnak tekintem.

### 3.5.1. Jászjákóhalma Község Önkormányzata

A Fenntartóval a kapcsolatunk közvetlen,szükség esetén napi rendszerességű.

A felmerülő problémák megoldásában segítséget,támogatást nyújtanak.

Az Önkormányzat által szervezett település szintű rendezvényeken rendszeresen részt veszünk, ami színesíti a gyermekek és családjaik életét.

### 3.5.2. Roma Nemzetiségi Önkormányzat

A Roma Nemzetiségi Önkormányzat elnöke jelezte,hogy szívesen vennének többször részt óvodánk életében. Ezt a jelzést örömmel vettük és hiányosságunkat pótolva a következő nevelési év elején közös értekezletet szeretnénk kezdeményezni és ezzel is próbáljuk kapcsolatunkat rendszeresebbé tenni. A családokban egyre magasabb számban megjelenő hátrányos helyzet és az ezzel járó körülmények, problémák teszik egyre indokoltabbá a szorosabb együttműködést.

### 3.5.3. Védőnő,orvos,fogorvos,családsegítő

Kapcsolatunk rendszeres. Az együttműködés zökkenőmentes.Szívesen látnánk őket vendégül bemutatók alkalmából, szerveznénk beszélgető köröket a szülőkkel közösen.

### 3.5.4. Községi Könyvtár Jászjákóhalma

A különféle programok,rendezvények által gyakori és jó az együttműködésünk.Hasznosnak tartanám, ha a mindenkori tanköteles korú gyermekek számára, heti rendszerességgel szerveznénk tevékenységeket a könyvtárban. Ezzel a gyermekek érdeklődését felkeltve és a mese, vers,a könyvek, később az olvasás iránti szeretetét megalapozva.

### 3.5.5. Családok, Szülői Szervezet

A gyermek nevelése elsősorban a család joga és kötelessége, ezért nagy figyelmet fordítunk a családokkal való kapcsolattartás minőségére.

Ennek érdekében rendszeresen kikérjük a szülők véleményét. Javaslataikat, ötleteiket. igyekszünk rugalmasan beépíteni a nevelői munkánkba.

A kapcsolattartás fogadóórák, szülői értekezletek,rendezvények,családlátogatások,közös programok során valósul meg.

Sajnos évről évre tapasztaljuk az óvodai vagy az óvodán kívüli programok alkalmával (farsangi bál, adventi vásár, különféle szereplések stb.) a szülők egyre kisebb mértékű aktivitását. Feladatunk a szülők folyamatos motiválása, az óvodai életbe (így gyermekük óvodás életébe is) való bevonása. A Szülői Szervezet képviselőivel évente két alkalommal, illetve szükség szerint tartunk értekezletet. Az eddigiek alapján a szervezettel jó az együttműködésünk. A Szülői Szervezet két elnökének köszönhetően a szervezet jól összefogott, működésük hatékony. Tagjai rugalmasak,segítőkészek. Reményeim szerint közös erővel sikerül a szülők többségének érdeklődését és kedvét felkelteni a közös célok elérése érdekében.

### 3.5.6. IV. Béla Általános Iskola

Az óvoda és az iskola jó együttműködése érdekében próbálunk a lehető legtöbbet megtenni.

Év elején óvoda-iskola munkacsoportot állítottunk fel, amely éves munkatervet készített a közös munka megtervezésére.

Szeptemberben közös értekezletet kezdeményeztünk az iskola pedagógusaival megbeszélni az éves esemény tervet, a közös programok adta lehetőségeket és a felmerülő kéréseket, kérdéseket.

Az információáramlás zavartalanságáért külön kapcsolattartót jelöltünk ki egy pedagógus személyében.

Programjainkba próbáltuk az iskola diákjait bevonni,ahogy az óvodások is gyakran megfordultak az iskolában.

Megnyilvánulásainkban (internet, helyi újság) gyakran kiemeltük az iskola,az iskolás gyerekek jelenlétét, szerepét óvodánk életében.

Ez évben sajnos nem sikerült ovis focicsapatunknak bejutni a tornaterembe, ami eddig hasznosnak bizonyult. Ezt a gyerekekkel,szülőkkel közösen sajnálattal fogadtuk. A következő nevelési évben erre szeretnénk megoldást találni.

### 3.5.7. Pedagógiai Szakszolgálat

Kapcsolatunk közvetlen,személyesen a gyógypedagógusok által, és írásos formában

(beutalók, pedagógiai vélemények) valósul meg.

### 3.5.8. Civil szervezetek

* Gubicz András Gazdakör

Reméljük a Gazdakör támogatására (amit már hosszú idők óta élvezünk) a későbbiekben is számíthatunk,mivel az éves farsangi bálunkat (ami jelentős bevételi forrásunk),hozzájárulásukkal rendezhetjük meg a nagyteremben.

* Községi Polgárőrség Jászjákóhalma

A közlekedésbiztonságról szóló programmal már hagyományszerűen évente felkeresik óvodánkat és kérésünkre bármikor rendezvényeink lebonyolításában szívesen nyújtanak segítséget.

* Jászjákóhalmi Sporthorgász Egyesület

Az év folyamán többször nyújtottak támogatást programjaink lebonyolításához (Víz-világnapja, Föld-napja stb.) Közvetlen,rugalmas partneri kapcsolat jellemzi együttműködésünket.

* Jákó Kertbarát Kör, Egyedülállók Klubja

Kapcsolatunk a két csoporttal évről évre egyre elmélyültebb és rendszeresebb. Gyakran keresnek meg minket különféle rendezvények alkalmával, és az óvodában is szívesen látott vendégként fogadtuk őket.

* Jákóhalmi Motorosok Baráti Köre

Tagjai a közlekedésbiztonsági naphoz kapcsolódva már több alkalommal szereztek örömet az óvodás gyermekeknek.

* Jászjákóhalma Község Önkéntes Tűzoltó Egyesület

Kapcsolatunkat az egyesület támogatása esetén közös programokkal szeretnénk rendszeressé tenni.

* Helyi üzletek,vállalkozások

Próbáljuk a kapcsolatot folyamatosan fenntartani (üdvözlőkártyák,látogatások) az óvoda és az óvodás gyermekek támogatásának érdekében.

## 3.6.Marketing

Óvodapedagógus és szülőként napról napra szembesülök a nevelési-oktatási intézmények

társadalmiszerepének megváltozásával, az intézményekkel szembeni „fogyasztói” társadalom kialakulásával, a szülői igények átformálódásával.

A csökkenő gyermeklétszám és a különféle nevelési-oktatási intézmények közötti versengés minden intézményt rákényszerít arra, hogy megpróbálja gyermeklétszámát szinten tartani, vagy – ha lehetséges – növelni.A kialakult verseny már az óvodák között is érezhető, a gazdasági, társadalmi, demográfiai változások és a piaci versenynek köszönhetően.

Ez a folyamat sok szempontból felkészületlenül érte az intézményeket és csak napjainkban kezdünk el ismerkedni a marketing fogalmával és annak fontosságával.

A mi óvodáknak is, mint minden más nevelési-oktatási intézménynek át kell gondolnunk korábbi működésünket és stratégiánkat.

Tudomásul kell vennünk,hogy a megváltozott környezet teljesen más stratégiai szervezést, elemzést és kivitelezést igényel, amelyben a marketingnek egyre kiemelkedőbb szerepe van. A marketingtevékenységben használt elemzések és megoldások nagyban segíthetik a szükséges tevékenységek véghezvitelét és céljaink elérését, amely hosszú távon reményeink szerint a versenyképesség növekedésével és az intézmény továbbfejlődésével járhat.

# **4.Záró gondolatok**

Véleményem szerint egy intézmény jelenéről és jövőjéről gondoskodni különösen nagy feladat annál is inkább, mert ott emberek élete, jövője a tét.

Hiszem,hogy a kezdetektől itt dolgozó pedagógusok nyomdokaiba méltón lépve,a ránk bízott gyermekek érdekeit szem előtt tartva,közösen a kollégákkal,a továbbiakban is megteremtjük azt azóvodát,amelybe igazán jó bemenni, jó dolgozni, és ahol nagyon jó gyermeknek lenni.

Ahol a vezető pozitív példamutatásával alkotó tagja a szakmai folyamatoknak.

A várt eredmény eléréséhez pedig együttgondolkodással, az óvoda minden dolgozójának értékes munkájával, pozitív hozzáállásával és közös erővel vezet az út.

Az intézményben eltöltött közel 15 év alatt tevékenyen részt vettem az óvoda mindennapjaiban.

Soha nem fogom elfelejteni honnan jöttem, hogy fogadtak és milyen jól éreztem magam beosztott dajkaként is. A ranglétra minden egyes fokát végig járva szereztem meg tudásomat, tapasztaltam meg a jót és rosszat egyaránt.

Akik ismernek, azok tudják, hogy szívügyem az óvoda.

A pályázatomban megfogalmazott elképzeléseket, feladatokat, célokat valamennyi munkatársam segítségével, a Szülői Szervezet és a fenntartó önkormányzat támogatásával szeretném megvalósítani.

*„A vezető akkor jó, ha az emberek észre sem veszik. Kevésbé jó, ha szolgálják és éljenzik, és a legrosszabb, ha már megvetik. Ha nem tiszteljük az embereket, ők sem tisztelnek bennünket. A jó vezető keveset beszél, és ha munkáját elvégezte, céljai megvalósultak, az emberek azt mondják: egyedül csináltuk.”*

*Lao-ce*

*kínai filozófus*

Jászjákóhalma,2018.július15.